CELEX: 32014D0175
Language: et
Date: 2014-03-27 00:00:00
Title: 2014/175/EL: Komisjoni rakendusotsus, 27. märts 2014 , millega muudetakse otsust 2007/777/EÜ seoses kodulindude, sh tehistingimustes peetavate ja looduslike uluklindude värskest lihast valmistatud lihatoodete ning töödeldud magude, põite ja soolte impordiga (teatavaks tehtud numbri C(2014) 1904 all)  EMPs kohaldatav tekst

29.3.2014   
            
            
               ET
            
            
               Euroopa Liidu Teataja
            
            
               L 95/31
            
         KOMISJONI RAKENDUSOTSUS,
   27. märts 2014,
   millega muudetakse otsust 2007/777/EÜ seoses kodulindude, sh tehistingimustes peetavate ja looduslike uluklindude värskest lihast valmistatud lihatoodete ning töödeldud magude, põite ja soolte impordiga
   (teatavaks tehtud numbri C(2014) 1904 all)
   (EMPs kohaldatav tekst)
   (2014/175/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. detsembri 1992. aasta direktiivi 92/118/EMÜ, millega sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa I peatükis ja patogeenide puhul direktiivis 90/425/EMÜ osutatud ühenduse erieeskirjades sätestatud nõudeid, (1) eriti selle direktiivi artikli 10 lõike 2 punkti c,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (2) eriti selle artikli 8 sissejuhatavat lauset, artikli 8 lõike 1 esimest lõiku ja artikli 8 lõiget 4 ning artikli 9 lõike 2 punkti b ja artikli 9 lõike 4 punkte b ja c,
   ning arvestades järgmist:
   
               (1)
            
            
               Komisjoni otsuses 2007/777/EÜ (3) on sätestatud inimtoiduks ette nähtud teatavate lihatoodete ja töödeldud magude, põite ja soolte liitu importimise eeskirjad. Kõnealuses otsuses on esitatud selliste kolmandate riikide ja nende osade loetelu, millest kõnealune import on lubatud, ja selle III lisas on esitatud kolmandatest riikidest liitu saatmiseks ettenähtud kõnealuste kaupade veterinaar- ja terviseohutussertifikaadi näidis.
            
         
               (2)
            
            
               Komisjoni määruses (EÜ) nr 798/2008 (4) on sätestatud veterinaarsertifikaatide nõuded seoses kodulindude ja linnukasvatussaaduste importimisega liitu ja läbi liidu vedamisega. Kõnealuse määruse kohaselt võib kõnealuse määrusega hõlmatud tooteid liitu importida ja läbi liidu vedada üksnes nimetatud määruse I lisa 1. osas esitatud tabelis loetletud kolmandatest riikidest, territooriumidelt, tsoonidest ja piirkondadest. Selles on lisaks sätestatud, et kõnealuse impordiga peab kaasas olema kõnealuses tabelis osutatud, asjaomase linnukasvatussaaduse veterinaarsertifikaat, mis on täidetud vastavalt selle lisa 2. osas esitatud märkustele ja veterinaarsertifikaadi näidistele.
            
         
               (3)
            
            
               Lisaks on määruse (EÜ) nr 798/2008 I lisa 2. osas esitatud kodulinnuliha (POU), tehistingimustes peetavate inimtoiduks ettenähtud silerinnaliste lindude liha (RAT) ja looduslike uluklindude liha (WGM) veterinaarsertifikaatide näidistes märgitud, et värske liha peab olema saadud kodulindudelt või silerinnalistelt lindudelt, kes on pärit ettevõtetest, mille suhtes ei kohaldata veterinaarpiiranguid seoses taudidega, mille suhtes kodulinnud või silerinnalised linnud on vastuvõtlikud, või looduslikelt uluklindudelt, kes tapeti territooriumil, mille ümber ei ole 10 km raadiuses, mis hõlmab vajaduse korral naaberriigi territooriumi, vähemalt viimase 30 päeva jooksul esinenud kõrge patogeensusega linnugripi ega Newcastle'i haiguse puhangut.
            
         
               (4)
            
            
               Otsuse 2007/777/EÜ III lisas esitatud veterinaar- ja terviseohutussertifikaadi näidise osas II.1.3 sätestatud loomatervishoiunõuetes, mis kehtivad kodulindude, sh tehistingimustes peetavate ja looduslike uluklindude värskest lihast valmistatud lihatoodete ning töödeldud magude, põite ja soolte suhtes, osutatakse linnugripile ja Newcastle'i haigusele. Määruse (EÜ) nr 798/2008 I lisa 2. osas esitatud veterinaarsertifikaatide näidistes POU, RAT ja WGM osutatakse aga ainult kõrge patogeensusega linnugripile. Seepärast on vaja muuta otsuse 2007/777/EÜ III lisas esitatud veterinaar- ja terviseohutussertifikaadi näidist, et viia see kooskõlla nõuetega, mis on värske liha suhtes sätestatud määruse (EÜ) nr 798/2008 I lisa 2. osas esitatud veterinaarsertifikaatide näidistes POU, RAT ja WGM.
            
         
               (5)
            
            
               Peale selle osutatakse otsuse 2007/777/EÜ III lisas esitatud veterinaar- ja terviseohutussertifikaadi näidises nõukogu direktiivile 90/539/EMÜ, (5) mis on asendatud nõukogu direktiiviga 2009/158/EÜ, (6) ja komisjoni otsusele 2006/696/EÜ, (7) mis on asendatud määrusega (EÜ) nr 798/2008. Seepärast on vaja need viited ajakohastada.
            
         
               (6)
            
            
               Seepärast tuleks otsuse 2007/777/EÜ III lisa vastavalt muuta.
            
         
               (7)
            
            
               Selleks et vältida kaubandustakistuste tekkimist, tuleks üleminekuperioodil lubada jätkuvalt kasutada teatavate kolmandatest riikidest liitu imporditavate lihatoodete ning töödeldud magude, põite ja soolte veterinaar- ja terviseohutussertifikaate, mis on täidetud vastavalt otsuse 2007/777/EÜ III lisas esitatud veterinaar- ja terviseohutussertifikaadi näidisele enne käesoleva otsusega tehtavat muudatust.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ muutmine
   Otsuse 2007/777/EÜ III lisa asendatakse käesoleva otsuse lisas oleva tekstiga.
   Artikkel 2
   Üleminekusätted
   Üleminekuperioodil, mis kestab kuni 30. septembrini 2014, lubatakse teatavate lihatoodete ning töödeldud magude, põite ja soolte saadetisi tuua liitu veterinaar- ja terviseohutussertifikaadiga, mis on täidetud vastavalt otsuse 2007/777/EÜ III lisas esitatud näidisele enne käesoleva otsuse artikliga 1 tehtavat muudatust, tingimusel, et veterinaar- ja terviseohutussertifikaat on alla kirjutatud enne 30. juulit 2014.
   Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 27. märts 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 62, 15.3.1993, lk 49.
   
      (2)  ELT L 18, 23.1.2003, lk 11.
   
      (3)  Komisjoni otsus 2007/777/EÜ, 29. November 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
   
      (4)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).
   
      (5)  Nõukogu direktiiv 90/539/EMÜ, 15. oktoober 1990, kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta (EÜT L 303, 31.10.1990, lk 6).
   
      (6)  Nõukogu direktiiv 2009/158/EÜ, 30. november 2009, kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta (ELT L 343, 22.12.2009, lk 74).
   
      (7)  Komisjoni otsus 2006/696/EÜ, 28. august 2006, millega kehtestatakse nende kolmandate riikide loetelu, millest võib importida ühendusse ja vedada läbi ühenduse kodulinde, haudemune, ühepäevaseid tibusid, kodulindude, silerinnaliste lindude ja looduslike jahilindude liha, mune ja munatooteid ning määratletud patogeenivabasid mune, ja kohaldatavad veterinaarsertifikaatide nõuded (ELT L 295, 25.10.2006, lk 1).
   
      LISA
      
         
            „III LISA
            
               Kolmandatest riikidest Euroopa Liitu saatmiseks ettenähtud teatavate lihatoodete ning töödeldud magude, põite ja soolte veterinaar- ja terviseohutussertifikaadi näidis